פרסומת החופש הגדול מביא איתו מגמה חדשה: ילדים רבים מתחננים להוריהם לפתוח את הכיס ולנצל את חופשת הקיץ למייק אובר: שינוי תדמית לפני החזרה לבית הספר. המדיה, הפרסום והתקשורת, יוצרים מכבש לחצים המתורגמים לסטריאוטיפים, כיצד צריך להיראות, ומה הגבול בין יפה למכוער. הורים רבים מגלים, שחיזוק ההערכה העצמית של הילד במצבים של לחץ חברתי המבקש "להיות כמו כולם", אינו מספיק ואינו מפסיק את ההתעסקות של הילדים בשיפור העצמי שלהם. בנוסף, שינויים קטנים בשגרת הטיפוח והתדמית, דווקא מחזקים את הילדים ומעניקים להם משהו חיובי וייחודי משל עצמם. רגע לפני שהחופש מסתיים, קבלו את הטרנדים העכשוויים בשינויי תדמית, איך מומלץ להתמודד איתם וכמה זה בעצם יעלה לכם?
לצבוע קצווה אחת ולא את כל השיער צילום: shutterstock מעצב השיער אילן מרגלית מכיר את תופעת המייק-אובר מקרוב. כבר בימים הראשונים של החופש הגדול, נוהרים בני הנוער באופן קבוע למספרה שלו, עם בקשות לצביעת השיער בכל צבעי הקשת: וורוד, צהוב ירוק- הכול הולך ומהר., הטרנד החדש, אתו רוצים החבר'ה לנסוע לחו"ל או למחנות נוער הוא שיער צבעוני. עם זאת, מעצבי שיער אמורים לבקש את האישור של ההורים, לפני שהם מתחילים להפוך את הילד לניקי מינאז'. "לצביעת שיער יש השלכות לטווח ארוך, מסביר מרגלית, ולכן כדאי להסביר את ההשלכות להורים, לפני שיאשרו טיפולי צבע קיצוניים. על מנת שצבעי הקשת יתפסו בשיער, יש להבהיר אותו קודם. בהבהרה משתמשים במי חמצן וכימיקלים ואם השיער נצבע בידיים לא מיומנות, הסכנה היא להבהיר את השערה יותר מידי, מה שיגרום לכך שהיא תישבר ותיקרע".בנוסף, עלולות גם להיווצר קרחות בקרקפת. מומלץ תמיד להתייעץ עם מעצב שיער לפני שינויי צבע, בעיקר קיצוניים. דווקא אצל בנים, ההורים גמישים יותר, מגיעים בליווי למספרה ומרשים לספר, למלא את בקשות הילד לתספורות מוהיקן טרנדיות, בצבעי שיער אדומים. אצל הבנות- ליווי האמהות בדרך כלל נגמר בתספורת רגילה, ללא תוספות צבע וגוונים. לעיתים, מבקשות הנערות וגם מקבלות טיפול החלקת שיער, שמחזיק חודשים ארוכים. אילו טיפולי צבע ניתן בכל זאת לעשות?למתעקשות על פס צבעוני בשיער למחנה הקיץ ישנו פתרון פשוט ומושלם: תוספת שיער קטנה וצבועה, שאינה פוגעת בשיער הטבעי, מחזיקה מעמד כחודשיים, לאורך חופשת הקיץ וניתן להסיר אותה בקלות עם החזרה ללימודים. גם העלות נמוכה וחד פעמית: 50 שקל בלבד לתוספת קצוות שיער סגולה או ירוקה תעלה.
מינימום כאב במקסימום הצלחה צילום: shutterstock אוסי לוי, קוסמטיקאית בכירה ל"אינובייטד קוסמטיקס", נתקלת לא פעם בתופעה של ילדות בגיל 5 או 6, שמסרבות ללבוש שמלות או מכנסיים קצרים בקיץ, מכיוון שהן מודעות לשערות על הרגליים שלהן. הגיל שבו מתחיל הצורך והביקוש להסיר שיער מהגוף והפנים, הופך לצעיר יותר ויותר. אם בעבר הביקוש להסרת שיער לנערות עמד על כ-40%, היום מימדי התופעה גדלו לכ-70% מכלל הנערות והגיל הממוצע ירד מ-12 ל 6. "מניסיוני, המודעות לעודף שיער גדלה גם אצל הבנים, שלא מפסיקים להפנות את תשומת הלב לאזורים בעייתיים בגוף הבנות, להטריד ולצחוק עליהם. מה שמעמיד את הילדות בבעיה, ועלול לפגוע בהערכה העצמית שלהן לאורך זמן", מוסיפה לוי. במקרה שהילדה היא בעלת שיער עבה וכהה, השיטה המומלצת ביותר היא הסרת שיער בשעווה, מכיוון שהיא מעניקה פיתרון לפרק זמן ארוך- עד ל-5 שבועות, ויתכן שבמהלך חודשי הקיץ, ידרשו סך הכול 2 טיפולים. ישנן ילדות ואמהות, שמעדיפות להסיר שיער לבד בבית באמצעות קרמים, גילוח ומכשירי הסרת שיער חשמליים. כדאי להגיע לקוסמטיקאית כאשר מדובר בגיל צעיר, על מנת להסיר שיער בצורה נעימה, יעילה עם מינימום כאב.